cyanic-selkie/wikianc huggingface dataset:
ნგუენ ფუ ჩონგი
ბიოგრაფია
2006 წლის 26 ივნისიდან 2011 წლის 23 ივლისამდე იგი იყო ვიეტნამის ეროვნული ასამბლეის თავმჯდომარე. ვიეტნამის კომუნისტური პარტიის IX ყრილობაზე, 2011 წლის 19 იანვარს აირჩიეს კომუნისტური პარტიის ცენტრალური კომიტეტის გენერალურ მდივნად, ასევე ხელმძღვანელობდა სამდივნოს და იყო ვიეტნამის ცენტრალური სამხედრო კომისიის თავმჯდომარე.
2013 წლის 18 დეკემბერს, სახლახო მილიციის 69-ე რესპუბლიკურ კონფერენციაზე, ნგუენ ფუ ჩონგმა მოითხოვა, რომ სახალხო მილიცია ფლობდეს სიტუაციას, გააკეთოს ზუსტი პროგნოზები და მისცეს პარტიასა და სახელმწიფოს ეფექტიანი კონსულტაციები, დროულად და სწორად მიიღონ გადაწყვეტილებები ეროვნული უსაფრთხოების საიმედო დაცვაზე, ასევე უსაფრთხოებაზე ყველა ფრონტზე, პარტიის დაცვაზე და ქვეყნის ბოლოდროინდელი შესწორებული კონსტიტუციის განხორციელების პროცესზე.
2013 წლის 28 დეკემბერს კონფერენციაზე, ცენტრალური სამხედრო კომისიის შემაჯამებელი მოხსნების დროს მან აღნიშნა, რომ რომ ამოცანები, რომლებიც მთელი პარტიის, ჯარისა და ხალხისთვის და 2014 წლის პოლიტიკური სისტემისთვის იქნება დასახული, არის ეროვნული ერთიანობის განმტკიცება, სამი მიზნის შესრულება: ქვეყნის დამოუკიდებლობის, სუვერენიტეტის, ქვეყნის ტერიტორიული მთლიანობის დაცვა, სოციალისტური სისტემის დაცვა, რევოლუციური მიღწევების დაცვა, პოლიტიკური სტაბილურობის შენარჩუნება და მშვიდობა ქვეყნის განვითარებისთვის.
ვიეტნამის კომუნისტური პარტიის XII ყრილობაზე კვლავ პარტიის ცენტრალური კომიტეტის გენერალურ მდივნად აირჩიეს.
2018 წლის 23 ოქტომბერს ნგუენ ფუ ჩონგი ამომრჩევლის ხმათა 99,79 %-ით აირჩიეს ქვეყნის პრეზიდენტად და თანამდებობაზე შეცვალა ვიეტნამის პირველი ქალი პრეზიდენტის მოვალეობის შემსრულებელი დანგ თჰი ნგოკ თჰინი, რომელიც მოვალეობის შესრულებას შეუდგა პრეზიდენტ ჩან დაი კუანგის გარდაცვალების გამო. კომენტატორები აღნიშნავდნენ, რომ ხო ში მინის შემდეგ პირველად მოხდა, რომ ქვეყნის მეთაური და პარტიის გენერალური მდივანი ერთდროულად იყო ერთი პიროვნება. მისი ფიცის დადების ცერემონია დიდ დარბაზში გაიმართა და შუადღის პირდაპირ ეთერში გადაიცემოდა სახელმწიფო რადიოსა და სატელევიზიო არხებზე.
2019 წლის 14 აპრილს გავრცელდა ინფორმაცია, რომ პრეზიდენტი ნგუენ ფუ ჩონგი მოხვდა ხოშიმინის ჩოი-რაის ჰოსპიტალში კენზიანგში ვიზიტის შემდეგ. ამ პერიოდის განმავლობაში ვიეტნამურ პრესაში მრავალი ჭორი და ბრალდება გაისმა. ვიეტნამის მთავრობა ტავდააპირველად კომენტარებს არ აკეთებდა, თუმცა მოგვიანებით განაცხადეს, რომ პრეზიდენტი იყო შეუძლოდ, მაგრამ მალე დაუბრუნდებოდა სამსახურს. პრეზიდენტი საზოგადოების წინაშე წარსდგა 2019 წლის 14 მაისს პარტიის კონგრესის მოწვევის შესახებ დებატების დროს.
სქოლიო
კატეგორია:დაბადებული 14 აპრილი კატეგორია:დაბადებული 1944 კატეგორია:ვიეტნამის პრეზიდენტები
საპაიანი
საპაიანი (Zapayán) — ქალაქი და მუნიციპალიტეტი კოლუმბიაში, მაგდალენას დეპარტამენტში.
2005 წლის მონაცემებით, მოსახლეობა 8.699 ადამიანს შეადგენდა. ფართობი 353 კმ²-ია.
რესურსები ინტერნეტში
კატეგორია:მაგდალენას დეპარტამენტის მუნიციპალიტეტები და ქალაქები
ხაკა (ქალაქი)
ხაკა (Jaca, Chaca) — ქალაქი და მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ხასეტანიის კომარკის შემადგენლობაში. ფართობი — 406,30 კმ². მოსახლეობა — 13 129 კაცი (2020 წ.).
სქოლიო
კატეგორია:უესკის ქალაქები კატეგორია:უესკის მუნიციპალიტეტები
კირნინო
კირნინო (Крнино) — სოფელი ჩრდილოეთ მაკედონიაში, ჩაშკის თემში (ვარდარის რეგიონი). მდებარეობს ზღვის დონიდან 903 მეტრზე. 2002 წლის მონაცემებით, მოსახლეობა 3 ადამიანს შეადგენდა.
სქოლიო
კატეგორია:ჩაშკის თემის სოფლები
იერუსალიმის სომხეთის საპატრიარქო
იერუსალიმის სომხეთის საპატრიარქო — სომხური სამოციქულო ეკლესიის ავტონომიური საპატრიარქო. მდებარეობს იერუსალიმში, სომხურ კვარტალში. შეიქმნა 1311 წელს. იერუსალიმის სომხური საზოგადოება ძველ იულიუსის კალენდარს იყენებს, განსხვავებით სომხური ეკლესიის დანარჩენი ჯგუფებისა, რომლებიც იყენებენ გრიგორიანულ კალენდარს. 2013 წლის 24 იანვრიდან პატრიარქი არის ნურჰან მანუკიანი.
ქურთის ლაშარობის ეკლესია
ქურთის ლაშარობის ეკლესია — არქიტექტურული ძეგლი, საკულტო ნაგებობა, ახალგორის მუნიციპალიტეტის სოფელ ქურთაში. აგებულია გვიან შუა საუკუნეებში
სოფლის მიდამოებში, ნასოფლარ მეტეხში მდებარე დარბაზული ეკლესია სხვადასხვა ზომის ფიქალითაა ნაგები. გეგმით სწორკუთხა მოხაზულობისაა, აღმოსავლეთით გააჩნია სწორკუთხა საკურთხეველი, რომლის ცენტრში გაჭრილია არქიტრავული, საფეხურებიანი სარკმელი. სამხრეთ კედელზე შემორჩენილია იმპოსტი. არქიტრავული შესასვლელი სამხრეთ კედელშია მოთავსებული. ნაგებობას ჩამოქცეული აქვს გადახურვა. ეკლესიას სამხრეთიდან მინაშენი ჰქონდა, რომლისგანაც შემორჩენილია დასავლეთი და სამხრეთი კედლის ფრაგმენტები. დასავლეთით მოწყობილია სწორკუთხა ნიშა. ეკლესიას გვიანდელი გადაკეთების კვალი ეტყობა. ძეგლის გარშემო გალავნის ფრაგმენტებია შემორჩენილი.
ლიტერატურა
კატეგორია:ახალგორის მუნიციპალიტეტის ტაძრები
უსწორო კარაბადინი
„უსწორო კარაბადინი“ — XI საუკუნის ქართული სამედიცინო ძეგლი (სახელწოდება „უსწორო“ ნიშნავს უბადლოს, სწორუპოვარს); ავტორი — ქანანელი.
„უსწორო კარაბადინი“ 3 ნაწილისაგან შედგება: პირველ ნაწილში განხილულია მედიცინის ზოგადი საკითხები — ანატომიის, ფიზიოლოგიის და ფარმაკოლოგიის ცნებები. მეორეში — კერძო პათოლოგია და თერაპია, აღწერილია თითქმის ყველა შინაგანი ორგანოს დაავადება, ეტიოლოგია, კლინიკა, დიაგნოსტიკა და მკურნალობის სხვადასხვა მეთოდი. მესამე ნაწილი გარეგანი დაავადებებისათვის არის განკუთვნილი. აქ განხილულია კანის დაავადებანი, მოტეხილობა, სიდამწვრე, გველისა და ცოფიანი ძაღლის ნაკბენები, კეთრი, აგრეთვე ზოგადი და კვების ჰიგიენის საკითხები; აღწერილია წამლეულის ფორმები და ცალკეული სამკურნალო საშუალებანი. ავტორი კარგად ერკვევა ძველ არაბულ და ბერძნულ-რომაულ მედიცინაში.
ლიტერატურა
კატეგორია:მედიცინის ისტორია
ულცინი
ულცინი ( და, Ulqini, Dulcigno, Ολοκαίνιον, Olokénion) — ქალაქი სამხრეთ მონტენეგროში, ულცინის მუნიციპალიტეტის ადმინისტრაციული ცენტრი. 2011 წლის მონაცემებით ქალაქში ცხოვრობს 10 828 ადამიანი.
რესურსები ინტერნეტში
კატეგორია:მონტენეგროს ქალაქები
ალიაბადი (ბილიასუვარი)
ალიაბადი  (Əliabad) — სოფელი აზერბაიჯანში, ბილიასუვარის რაიონში.
რესურსები ინტერნეტში
კატეგორია:ბილიასუვარის რაიონის სოფლები
ტაჯიკეთის პოლიტიკური სისტემა
ტაჯიკეთის პოლიტიკა ხორციელდება საპრეზიდენტო რესპუბლიკის ფარგლებში, რა დროსაც პრეზიდენტი სახელმწიფოსა და მთავრობის მეთაურია. მოქმედი კანონმდებლობით ქვეყანაში დამკვიდრებულია მრავალპარტიული სისტემაა. საკანონმდებლო ხელისუფლება მინიჭებულია როგორც აღმასრულებელ, ისე ორ პალატიან პარლამენტს.
პოლიტიკური წარსული
1991 წლის აგვისტოში მომხდარმა პუტჩმა, გამოიწვია სერიოზული განხეთქილება საზოგადოებაში. ყოველდღიური იმართებოდა უზარმაზარი დემონსტრაციები უმაღლესი საბჭოს შენობის წინ, რაც დიდ მთავრობის განხეთქილებას იწვევდა ხელისუფლებაში, სადაც გამოიკვეთა რეჟიმის მხარდასაჭერა მოსკოვის პუტჩისტების მიმართ. კადრადიდ ასლანოვი, რომელიც მაშინ ტაჯიკეთის უზენაესი საბჭოს თავმჯდომარე იყო, მომხრე იყო სტატუს-კვოს (საბჭოთა კავშირის) შენარჩუნების, როდესაც ის „იზვესტიას“ ჟურნალისტს უჩივიდა, რომ ქვეყანა ქაოსშია. ეს განცხადება რესპუბლიკის ხელმძღვანელობის ერთგვარი განცდა იყო. თუმცა, პუტჩისტების მხარდაჭერა უკვე გააღიზიანა გაჯანსაღებული (აზროვნებით) ინტელიგენცია. დემონსტრანტების უზარმაზარმა ნაწილმა, გადაკეთა უზანაესი საბჭოსკენ მიმავალი გზა და 1991 წლის 31 აგვისტოს, დემონსტრანტების იძულებით, კაჰარ მაჰკამოვმა დატოვა თავისი თანამდებობა. დემონსტრანტებს, რომლებსაც მხარს უჭერდნენ ოპოზიციური პარტიები, თუმცა, ისინი მთლიანად არ ექვემდებარებოდნენ მათ კონტროლს, შორს მიმავალი მოთხოვნებიც გააჩნდათ: 1) კომუნისტური პარტიის აკრძალვა და მათი აქტივების ნაციონალიზავია, 2) სრული მთავრობის გადადგომა, 3) საკანონმდებლო ორგანოს დაშლა და ახალი არჩევნების ჩატარება.
ამ არეულობის დროს, ტაჯიკეთმა 1991 წლის 9 სექტემბერს საბჭოთა კავშირისგან დამოუკიდებლობა გამოაცხადა და დაუყოვნებლივ სამოქალაქო ომში (1992-1997) ჩაება, ისლამისტების წინააღმდეგ, რომლებიც გაერთიანებული იყვნენ „გაერთიანებული ტაჯიკთა ოპოზიციაში“. სხვა ბოევიკები და შეიარაღებული ჯგუფები, რომლებიც ამ სამოქალაქო ომის ქაოსში ყვაოდნენ, უბრალოდ ასახავდნენ ცენტრალური ხელისუფლების უძლურობას, ვიდრე ლოიალობას პოლიტიკურ ფრაქციებისადმი. საომარი მოქმედებების პიკი 1992-93 წლებში მოხდა. 1997 წლისთვის, უმეტესწილად კულიაბის მართული ტაჯიკეთის ხელმძღვანელობამ და UTO წარმატებით დაძლიეს უთანხმოება, შედეგად მოაწერეს ხელი ძალაუფლების განაწილების სამშვიდობო შეთანხმებას, რომელიც 2000 წელს განხორციელდა.
ტაჯიკეთი ნელ-ნელა იწყებს ინტეგრირებულ მთავრობასთან ერთად განვითარებას და განაგრძობს რუსეთის სამხედრო პერსონალის სახით დახმარების მიღებას, რომელიც ავღანეთთან საზღვრის დაცვას გულისხმობს. აღსანიშნავია, რომ რუსეთის 201-ე მოტორიზებულ სამხედრო დივიზიას ტაჯიკეთი არასდროს დაუტოვებია, ამ ბოლოს დამოუკიდებლობის გამოცხადებიდან. თუმცა, რუსული სამხედრო პერსონალის შემადგენლობის უმრავლესობა, ადგილობრივი ტაჯიკელი ოფიცრებითა და ჯარისკაცებითაა შედგენილი.
1999 და 2000 წლებში ჩატარებული ტაჯიკეთის საპრეზიდენტო და საპარლამენტო არჩევნები, საყოველთაოდ აღიარებულ იქნა, როგორც უსამართლო, მაგრამ მშვიდობიან არჩევნებად. საპარლამენტო არჩევნებში მონაწილეობა მიიღეს, როგორც სეკულარული მმართველობის მომხრე პარტიებმა, ისე ისლამისტურმა პარტიებმა, რაც წარმოადგენდა ტაჯიკი ხალხის უფლებას, აირჩიონ სასურველი მთავრობა. ტაჯიკეთი ერთადერთი ცენტრალური აზიის ქვეყანაა, სადაც რელიგიური იდეოლოგიის მქონე პოლიტიკური პარტია შედის პარლამენტში. ქვეყნის პრეზიდენტმა, ემომალი რაჰმონმა, რომელიც არ იყო ვალდებული სამშვიდობო შეთანხმების თანახმად, თუმცა, მაინც გამოყო UTO-ს წევრებისთვის სამთავრობო პოზიციების ერთი მესამედი, ასევე შეუნარჩუნა UTO-ს ყოფილ წევრებს თანამდებობა. მიუხედავად იმისა, რომ მთავრობა და ახლად გაერთიანებული ოპოზიცია ერთმანეთს არ ენდოდნენ, ხშირად პოულობდნენ ერთმანეთთან მუშაობის საერთო ენას და მზად იყვნენ მშვიდობიანად გადაჭრათ თავიანთი განსხვავებები.
2001 წელს, თალიბების ჩამოგდებამდე, ავღანეთის სამოქალაქო ომის დროს, მიმდინარეობდა საზღვრისპირა დაპირისპირება, რომელიც საფრთხეს უქმნიდა ტაჯიკეთის მყიფე მშვიდობის დესტაბილიზაციას. 1999 და 2000 წლის ზაფხულში, უზბეკეთის ისლამურმა მოძრაობამ ტაჯიკეთი გამოიყენა, როგორც უზბეკეთის მთავრობასთან საბრძლოდ გარდამავალი წერტილი. ამავდროულად, თალიბების მიერ ჩრდილოეთ ავღანეთში მიღწეულმა წარმატებამ, საფრთხე შექმნა ტაჯიკეთს ათასობით ლტოლვილის შემოდინებით. უკანონო ნარკოტიკების მუდმივი ნაკადი კვლავ განაგრძობს ავღანეთიდან ტაჯიკეთის გავლით რუსეთისა და ევროპის ბაზრებზე გასვლას, რამაც ფართოდ გაავრცელა ძალადობრივი დანაშაული, კორუფცია, აივ ინფექცია და საბოლოოდ ეკონომიკური დამახინჯებაც გამოიწვია. 2002 წელს, ქვეყანაში სტაბილურობა კვლავ გამყარდა და წელი დიდწილად მკვლელობებისა და ძალადობის გარეშე ჩაიარა.
აღმასრულებელი შტო
პრეზიდენტი, რომელიც პირდაპირი არჩევნებით მოდის სახელმწიფოს სათავეში, არის სახელმწიფოსა და მთავრობის მეთაური. პრეზიდენტი ნიშნავს პრემიერ-მინისტრს და მთავრობის ყველა წევრს, პარლამენტის დამტკიცების გარეშე. ამით, ტაჯიკეთი არის საპრეზიდენტო რესპუბლიკა. ტაჯიკეთის 2003 წლის 22 ივნისის საკონსტიტუციო რეფერენდუმის შედეგად, 2003 წლის კონსტიტუციის შესაბამისად, სხვა ცვლილებებთან ერთად პრეზიდენტის ინსტიტუტსაც შეეხო ცვლილებები, რომლის მიხედვით ერთი და იგივე პირი პრეზიდენტად ზედიზედ ორჯერ, შვიდი წლიანი ვადით, შეიძლება არჩეული იყოს. ემომალი რაჰმონი პრეზიდენტად 2006 წლის არჩევნებში აირჩიეს და 2003 წლის კონსტიტუციის მიხედვით, ეს მის პირველ 7 წლიან ვადათ ითვლება, ხოლო 2013 წელს, იგი მეორე ვადით აირჩიეს და მას შეუძლია ამ თანამდებობაზე 2020 წლამდე დარჩეს. თუმცა, რაჰმონს გააჩნია „ერის მამის“ წოდება და ამიტომ იგი თავისუფლდება საპრეზიდენტო ვადისგან. ეს წოდება ასევე აძლევს მას და მის ოჯახს იურიდიულ იმუნიტეტს.
სქოლიო
კატეგორია:ტაჯიკეთის პოლიტიკა
ოკნიცა-ცერანი
ოკნიცა-ცერანი (Ocniţa-Ţărani) — სოფელი მოლდოვაში, ორჰეის რაიონში. მდებარეობს ზღვის დონიდან 50 მეტრზე. 2004 წლის მონაცემებით, მოსახლეობა 59 ადამიანს შეადგენდა.
რესურსები ინტერნეტში
კატეგორია:ორჰეის რაიონის სოფლები
ფინანსური აღრიცხვა
ფინანსური აღრიცხვა — ბუღალტრული აღრიცხვის ნაწილი, რომლის მიერ მომზადებული ინფორმაცია განკუთვნილია შიდა და გარე მომხმარებლებისათვის, განსხვავებით მმართველობითი აღრიცხვისაგან, რომელიც ინფორმაციას მხოლოდ საწარმოს შიდა მომხმარებლებს აწვდის.
ფინანსური და მმართველობითი აღრიცხვა ემყარება ოპერატიულ აღრიცხვის მონაცემებს. ამ ინფორმაციის სათანადოდ დოკუმენტაციის, დაჯგუფების, შეფასების, ანგარიშებზე ასახვის და ბოლოს ბალანსსა და ანგარიშგებაში განზოგადოების გზით ხდება მიწოდება ინფორმაციის ფართო ფენისათვის.
ფინანსური ანგარიშგების მომხმარებლები
ფინანსური აღრიცხვისა და ანგარიშგების მიზანია საწარმოს საქმიანობის შედეგების, ფინანსური მდგომარეობისა და მასში მომხდარი ცვლილებების შესახებ ინფორმაცია მიაწოდოს მომხმარებელთა ფართო ფენებს, რათა დაეხმაროს მათ ეკონომიკური გადაწყვეტილების მიღებაში. ამიტომ იგი ინფორმაციის გარე მომხმარებლების ინტერესებიდან გამომდინარე, ფინანსური ინფორმაციის სახით გამოქვეყნებას ექვემდებარება. ფინანსური ანგარიშგების მომხმარებლები არიან:
ფინანსური ინფორმაციის ყველა მომხმარებელს, საკუთარი ინტერესებიდან გამომდინარე, სხვადასხვა სახის ინფორმაცია აინტერესებს, მაგრამ ბასს-ები ორიენტირებულნი არიან ინვესტორთა ინტერესებზე.
ლიტერატურა
კატეგორია:საბუღალტრო აღრიცხვა კატეგორია:ფინანსური აღრიცხვა
კურდღელაურის წმინდა კვირიკეს ეკლესია
კურდღელაურის წმინდა კვირიკეს ეკლესია — არქიტექტურული ძეგლი, მდებარეობს სოფელ კურდღელაურში. თარიღდება გვიანდელი შუა საუკუნეებით.
ეკლესია დარბაზულია. ნაგებია რიყის ქვით. წყობა ირეგულარულია. შესასლელების გამოსაყვანად, რიყის ქვასთან ერთად, გამოყენებულია კვადრატული აგურიც. სარკმლის ღიობები შიგნიდან და გარედან შელესილია.
შესასვლელი სამია: დასავლეთიდან, სამხრეთიდან და ჩრდილოეთიდან. სამივე კარი გარედან თაღოვანია, შიგნიდან კი თარაზულადაა გადახურული.
აღმოსავლეთ და დასავლეთ ფრონტონებზე, აგურის წყობის შეღრმავებით, საფეხუროვან კვარცხლბეკზე დადგმული, რომლის ქვედა მკლავის ორივე მხარეს თითო, მცირე, შეღრმავებული რომბია. კედლები დასრულებულია აგურის ლავგარდნით.
პუან მაჰარანი
პუან მაჰარანი (დ. 6 სექტემბერი 1973, ჯაკარტა, ინდონეზია) — ინდონეზიელი პოლიტიკოსი, ინდონეზიის ბრძოლის დემოკრატიული პარტიის წევრი. ადამიანური განვითარებისა და კულტურის საკითხებში მინისტრ-კოორდინატორი პრეზიდენტ ჯოკო ვიდოდოს კაბინეტში 2014 წლიდან, სახალხო წარმომადგენელთა საბჭოს დეპუტატი 2009-2014 წლებში და ბრძოლის დემოკრატიული პარტიის ფრაქციის ლიდერი 2012-2014 წლებში. ინდონეზიის ყოფილი პრეზიდენტის მეგავატი სუკარნოპუტრისა (2001-2004 წლებში) და სახალხო საკონსულტაციო კონგრესის ყოფილი სპიკერის ტოფიკ კიემასის (2009-2013 წლებში) პატარა შვილი და ერთადერთი ქალიშვილი. ინდონეზიის პირველი პრეზიდენტის სუკარნოს შვილიშვილი.
ბიოგრაფია
პუან მაჰარანი დაიბადა 1973 წლის 6 სექტემბერს მეგავატი სუკარნოპუტრისა და მისი მესამე ქმრის ტოფიკ კიემასის ოჯახში. ტოფიკ კიემასი ამ დროისათვის სტუდენტური აქტივისტი და სუჰარტოს რეჟიმის მოწინააღმდეგე იყო. პუან მაჰარანის ბავშვობაში მამამისი ციხეში ჩასვეს ანტისახელმწიფოებრივი მოღვაწეობის ბრალდებით ..
1991 წელს ჩიკინის სკოლის დასრულების შემდეგ პუანი გახდა ინდონეზიის უნივერსიტეტის სტუდენტი, სადაც სწავლობდა მასობრივ კომუნიკაციას. უნივერსიტეტი დაასრულა 1997 წელს.
1998 წელს სუჰარტოს დამხობის შემდეგ, პუან მაჰარანი პოლიტიკური საქმიანობით დაკავდა. მისი პოლიტიკაში მოსვლა განაპირობა დედამისმა, რომელიც ამ დროისათვის ინდონეზიის პოლიტიკურ სცენაზე ერთ-ერთი გავლენიანი მოთამაშე იყო. პუანი გაწევრიანდა ბრძოლის დემოკრატიულ პარტიაში, რომელიც დედამისმა შექმნა 1998 წელს. მეგავატი სუკარნოპუტრის პრეზიდენტობის დროს იგი დედამისს დაყვებოდა სხვადასხვა ოფიციალურ ვიზიტებში, ასევე თავად მართავდა სხვადასხვა საზოგადოებრივ ღონისძიებებს.
2000-იანების შუა წლებში პაუნი გახდა ბრძოლის დემოკრატიული პარტიის ქალთა ფრთის ლიდერი. 2008 წელს კი მეგავატი სუკარნოპუტრიმ ოფიციალურად გამოაცხადა, რომ პაუნ მაჰარანი გახდებოდა მისი შემცვლელი პარტიის ლიდერის თანამდებობაზე.
2009 წლის საპარლამენტო არჩევნებში იგი კენჭს იყრიდა ცენტრალური იავის ოლქიდან. შედეგად მან მიაღწია გამარჯვებას, მიიღო 242 504 ხმა (მეორე მაჩვენებელი არჩეულ კანდიდატებს შორის ) და გახდა ინდონეზიის სახალხო წარმომადგენელთა საბჭოს წევრი. 2012 წელს ფრაქციის ლიდერი გახდა. 2013 წელს გამოდიოდა საწვავზე ფასების გაზრდის მოწინააღმდეგედ.
2014 წლის საპრეზიდენტო არჩევნების წინასაარჩევნო პერიოდში განიხილებოდა როგორც პრეზიდენტობის კანდიდატი, ხოლო ჯოკო ვიდოდოს არჩევის შემდეგ ასევე განიხილავდნენ როგორც ვიცე-პრეზიდენტობის კანდიდატს, თუმცა ვიცე-პრეზიდენტი გახდა იუსუფ კალა. ამავე წელს გამართულ საპარლამენტო არჩევნებში აირჩიეს 326 927 ხმით და ეს იყო კვლავ მეორე მაჩვენებელი არჩეულ კანდიდატებს შორის.
ჯოკო ვიდოდოს გამარჯვების შემდეგ პუანი დანიშნეს ადამიანური განვითარებისა და კულტურის მინისტრ-კოორდინატორად და გახდა იმ რვა ქალიდან ერთ-ერთი, რომელმაც თანამდებობა დაიკავა ახალ კაბინეტში. მთავრობაში გადასვლის შემდეგ მისი ადგილი პარლამენტში დიდი ხნის მანძლზე ვაკანტური იყო. მისი შემცვლელი გახდა ალფია რეზიანი, რომელმაც მანდატი მიიღო მხოლოდ 2016 წელს.
2017 ელს პუან მაჰარანიმ განაცხადა, რომ მნიშვნელოვან წარმატებას მიაღწია თანამდებობაზე მოსვლის შემდეგ და აცხადებდა, რომ ადამიანური განვითარების ინდექსი გაიზარდა ინდონეზიაში და შემცირდა სიღარიბის მაჩვენებელი.
2019 წლის საპრეზიდენტო და საპარლამენტო არჩევნებში ბრძოლის დემოკრატიული პარტიის შთამბეჭდავი გამარჯვების შემდეგ (ჯოკო ვიდოდო ხელახლა აირჩიეს პრეზიდენტად, ხოლო პარტიამ მიიღო 128 ადგილი ინდონეზიის სახალხო წარმომადგენელთა საბჭოში, 19 ხმით მეტი წინა არჩევნებთან შედარებით) პარტიის ლიდერებმა განაცხადეს, რომ პუან მაჰარანი სავარაუდოდ 2019 წელს გახდებოდა დედის, მეგავატი სუკარნოპუტრის შემცვლელი პარტიის ხელმძღვანელის თანამდებობაზე.
ოჯახი
პუანი გათხოვილია ბიზნესმენზე ხაპსორო სუკმონოხადიზე, მათ ორი შვილი ჰყავთ. პუანს ორი ძმა ჰყავს დედის პირველი ქორწინებიდან (სამხედრო-საჰაერო ძალების ლეიტენანტი სურინდრო სურიარსოსაგან) მოჰამად რიზკი პრატამა და მოჰამად პრანანდუ პრაბოვო.
სქოლიო
კატეგორია:ინდონეზიელი პოლიტიკოსი ქალები კატეგორია:ინდონეზიელი პოლიტიკოსები კატეგორია:ინდონეზიის სახალხო წარმომადგენელთა საბჭოს დეპუტატები
ნორმა ბეიტსი
ნორმა ბეიტსი (Norma Bates; დაბ. გვარი — სპული ან კალჰუნი, ასევე ცნობილია, როგორც მისის ბეიტსი) — გამოგონილი პერსონაჟი, რომელიც შექმნა ამერიკელმა მწერალმა რობერტ ბლოხმა თავისი 1959 წლის რომანისთვის „ფსიქო“. ის არის სერიული მკვლელის, ნორმან ბეიტსის დედა და მსხვერპლი. ნორმანის მკვლელი პიროვნება ჩამოყალიბდა სწორედ დედამისის მიხედვით.
მიუხედავად იმისა, რომ ნორმა „ფსიქოს“ სიუჟეტის მნიშვნელოვანი პერსონაჟია, ფილმებში ის თავიდანვე გარდაცვლილია. ნორმას ცოცხალს პირველად 1990 წლის პრიკველში, „ფსიქო IV: დასაწყისში“ ვხვდებით, სადაც მის როლს ოლივია ჰასი ასრულებს, მოგვიანებით კი — ტელესერიალ „ბეიტსის მოტელში“ (2013-2017), სადაც მისი როლი ვერა ფარმიგამ შეასრულა.
პერსონაჟის დახასიათება
1959 წლის რომანში, მის 1960 წლის ეკრანიზაციასა და 1990 წლის პრიკველში ნაჩვენებია, რომ ქმრის გარდაცვალების შემდეგ, ნორმა თავის შვილს, ნორმანს მკაცრად და სასტიკი მეთოდებით ზრდის: უკრძალავს, რომ მის გარეშე დამოუკიდებლად იცხოვროს და ასწავლის, რომ სექსუალური კავშირი ცოდვაა და ყველა ქალი (მის გარდა) მეძავია. რომანში იგრძნობა, რომ მათი ურთიერთობა შესაძლოა ინცესტური იყოს.
მრავალი წლის განმავლობაში, ნორმა და ნორმანი ერთად ცხოვრობენ (გამოგონილ) ქალაქ ფეირვეილში, კალიფორნიაში, „თითქოს მთელ სამყაროში მათ გარდა სხვა არავინ არის“. როცა ნორმანი ჯერ კიდევ თინეიჯერია, დედამისი შეხვდება ჯო კონსიდაინს (ჩეტ რუდოლფი ფილმში „ფსიქო IV: დასაწყისი“) და მასზე დაქორწინებას აპირებს. კონსიდაინი ნორმას მოტელის გახსნაში დაარწმუნებს. ნორმანი მეტისმეტად ეჭვიანობს; დარწმუნებულია, რომ დედამისმა ის მისი საქმროს გამო მიატოვა, რის გამოც მათ სტრიქნინით კლავს. ნორმანი მომხდარს მკვლელობა-სუიციდის სახით შენიღბავს, თითქოს ნორმამ კონსიდაინი მოკლა და შემდეგ თავი მოიკლა.
ნორმანი ვერ უმკლავდება დედამისის დაკარგვას, რის გამოც მის ცხედარს ამოთხრის და სარდაფში შეინახავს, სადაც ის მუმიფიცირდება. ნორმანი ნორმას ცხედარს ისე ელაპარაკება, თითქოს ის ისევ ცოცხალია. ნორმანი ასევე ელაპარაკება საკუთარ თავს დედამისის ხმით და ხშირად იცვამს მის ტანსაცმელს; მის გონებაში, ნორმანი „დედად“ გარდაისახება, რათა თავი დააღწიოს მისი მკვლელობით გამოწვეულ სინანულის გრძნობას. „დედას“ პიროვნება ისეთივე ეგოისტი და სასტიკია, როგორიც ნორმა იყო; ის ხშირად ეპატრონება ნორმანის სხეულს და მას ამცირებს, მეგობრების გაჩენას უკრძალავს და კლავს ყველა ქალს, ვინც ნორმანს სექსუალურად მიიზიდავს. როცა ნორმანი გონს მოდის, დედამისის მიერ ჩადენილ დანაშაულებებს აღმოაჩენს და სამხილებს ანადგურებს.
„ფსიქო“ (რომანი და ფილმი)
thumb|ნორმა ბეიტსის ცხედარი ფილმში „ფსიქო“ (1960 წ.) „დედას“ ერთ-ერთი მსხვერპლი არის მარიონ კრეინი (ჯანეტ ლი), რომელიც ფულის მოპარვის შემდეგ გაიქცევა და ღამით ბეიტსის მოტელში დარჩება. მოტელში მისვლისას, ნორმანი (ენტონი პერკინსი) მოიხიბლება და მას ოფისში ვახშამს შესთავაზებს. ეს გამოიწვევს „დედას“ მრისხანებას და ნორმანს მისი მოკვლით ემუქრება იმ შემთხვევაში, თუკი სახლში შემოუშვებს. ნორმანი სძლევს ნორმას და მარიონთან ერთად ივახშმებს, რომელიც ნორმანის მიმართ სიბრალულს იგრძნობს და ურჩევს, რომ დედამისი ფსიქიატრიულ დაწესებულებაში მოათავსოს. ნორმანი სიბრაზით უარყოფს ამ აზრს და დაჟინებით ამბობს, რომ „დედა“ სრულიად საღ აზრზეა. როცა მარიონი თავის ოთახში შევა, ნორმანი „დედად“ გარდაისახება და მარიონს სააბაზანოში კლავს. ნორმანი გონს მოდის და მარიონის ცხედარს ახლომდებარე ჭაობში აგდებს, რითაც ფარავს დანაშაულს, რომელიც მისი აზრით დედამისმა ჩაიდინა.
მარიონის უფროსი მის მოსაძებნად კერძო დეტექტივს, მილტონ არბოგასტს (მარტინ ბალსამი) დაიქირავებს. დეტექტივი მოტელში მიდის და ნორმანს გამოკითხავს. ის ახსენებს, რომ მარიონი დედამისს ესაუბრა, თუმცა ნორმას ნახვის უფლებას არ აძლევს. არბოგასტს ეჭვი გაუჩნდება და სახლში შედის, სადაც მას „დედა“ კლავს. მარიონის დას, ლილას (ვერა მაილზი) და შეყვარებულს, სემ ლუმისს (ჯონ გავინი) ეჭვი აქვთ, რომ მარიონი ნორმანმა ფულის გამო მოკლა. ლილა სახლის გაჩხრეკისას მისის ბეიტსის ცხედარს აღმოაჩენს, რა დროსაც მას თავს „დედად“ გარდასახული ნორმანი ესხმის, თუმცა სემი მის შეჩერებას მოახერხებს. ნორმანს დააკავებენ და დაწესებულებაში მოათავსებენ, სადაც მას „დედას“ პიროვნება სრულიად დაეპატრონება.
„ფსიქო II“
ფილმში „ფსიქო II“ (რომელიც ბლოხის იმავე სახელწოდების რომანთან დაკავშირებული არ არის) 22 წლის შემდეგ ნორმან ბეიტსს, რომელიც განკურნებულია, დაწესებულებიდან ათავისუფლებენ და სახლში ბრუნდება. ის მალევე იღებს წარწერებიან ფურცლებს და სატელეფონო ზარებს „მისის ბეიტსისგან“. ნორმანი მუშაობას იწყებს ადგილობრივ სასადილოში და უმეგობრდება მზარეულ ემა სპულს (კლოდია ბრაიარი), და მიმტანს, სახელად მარი სამუელსს (მეგ ტილი). ნორმანი მარის თავის სახლში დარჩენას სთავაზობს, რაზეც ის თანხმდება. ამ დროს ხდება მთელი რიგი იდუმალებით მოცული მკვლელობები, რომელსაც ჩადის დანით შეიარაღებული ქალი, მოკლულები კი არიან ადამიანები, რომლებიც მოტელში და სახლში მოდიან.
ნორმანის გონებრივი მდგომარეობა ისევ შეირყევა მას შემდეგ, რაც ის იჯერებს, რომ მკვლელობებს დედამისი ჩადის. მისი ფსიქიატრი, ექიმი ბილ რეიმონდი (რობერტ ლოჯია), ნორმანს მისის ბეიტსის ცხედარს აჩვენებს და უმხელს, რომ მარი სამუელსი სინამდვილეში მარი ლუმისი, სემ ლუმისის ქალიშვილია, რომელიც დედამისთან, ლილასთან ერთად მის ჭკუიდან გადაყვანას ცდილობს, რათა დაწესებულებაში დააბრუნონ; ისინი იცვამენ ნორმანის დედის მსგავსად საძინებლის ფანჯარაში ჩნდებიან. მარის სჯერა, რომ მკვლელი ნორმანის სახლში იმალება, ხოლო როცა ნორმანი უხსნის, რომ მკვლელი შესაძლოა მისი „რეალური“ დედა იყოს, მარი ხვდება, რომ ნორმანი ნაშვილებია.
მკვლელი ლილას კლავს. როცა მარი და ნორმანი სახლში ბრუნდებიან, ნორმანს ექიმი რეიმონდი ურეკავს; თუმცა მის გონებაში ზარი დედამისისგანაა. შეძრწუნებული მარი ნორმას ტანსაცმელს ჩაიცვამს, დანას დაიჭერს და ცდილობს ნორმანს ყურმილის დაკიდება აიძულოს. მარი სრულიად შემთხვევით კლავს ექიმ რეიმონდს, რომელიც სახლში მის დასაჭერად იყო მისული, ხოლო ნორმანი მარის პოლიციისგან მალავს. ის ქვანახშირის გროვაში აღმოაჩენს ლილას გადამალულ ცხედარს, რითაც რწმუნდება, რომ მკვლელი ნორმანია, რის გამოც მის მოკვლას შეეცდება. სწორედ ამ დროს მოდის პოლიცია და მარის ცეცხლს გაუხსნიან, შედეგად კი ის კვდება.
იმავე ღამეს მისის სპული ნორმანთან მიდის და ეუბნება, რომ ის მისი რეალური დედაა, და ნორმა ბეიტსი მისი დეიდა იყო; სპული ნორმანის გაჩენის შემდეგ ფსიქიატრიულ კლინიკაში მოათავსეს, ხოლო მისმა დამ, ნორმამ ნორმანი იშვილა. სპულმა ნორმანს გაუმხილა, რომ მკვლელობებს ნორმანის დასაცავად თავად ჩადიოდა. ნორმანი მას თავში ნიჩაბს ჩაარტყამს და კლავს, შემდეგ მის ცხედარს მისის ბეიტსის ოთახში წაიღებს და მის გონებას ისევ „დედას“ პიროვნება დაეუფლება.
„ფსიქო III“
რამდენიმე თვის შემდეგ, ჟურნალისტი სახელად ტრეისი ვენეიბლი (რობერტა მაქსველი) ბეიტსის/სპულის ოჯახის ისტორიის შესწავლას იწყებს; გამოკვლევა მას მიიყვანს ნორმანის მამის, ჯონისა და დები სპულების, ნორმასა და ემას შორის არსებულ სიყვარულის სამკუთხედთან. ემამ ჯონი ეჭვიანობის ფონზე მოკლა მას შემდეგ, რაც ნორმამ ის წაართვა, შემდეგ მან გაიტაცა მცირეწლოვანი ნორმანი და საკუთარი თავი დაარწმუნა იმაში, რომ ის მისი და ჯონის შვილი იყო. ემას დააკავებენ და ფსიქიატრიულ დაწესებულებაში მოათავსებენ, ხოლო ნორმანს დედამისთან აბრუნებენ.
ამ მომენტისთვის, ნორმანმა „დედას“ პიროვნების კონტროლის ქვეშ ახალგაზრდა ქალების მკვლელობა განაგრძო. მას თავის დახსნის იმედი უჩნდება მაშინ, როცა შეხვდება და უყვარდება ახალგაზრდა ქალი, სახელად მორინ კოილი (დაიანა სკარუიდი), მაგრამ საბოლოოდ „დედა“ თავისას გაიტანს და მას კლავს. ტრეისი ნორმანს პოულობს და სიმართლეს უყვება მისი მშობლების შესახებ, რის შედეგადაც ნორმანი მისის სპულის ცხედარს ანადგურებს იმ მიზნით, რომ „დედას“ კონტროლს თავი დააღწიოს. მას დააკავებენ და დაწესებულებაში გზავნიან, თუმცა თვლის, რომ საბოლოოდ გათავისუფლდა.
„ფსიქო IV: დასაწყისი“
სერიების მეოთხე და საბოლოო ფილმი, მეორე და მესამე ფილმებში აღწერილ ამბავს თავდაყირა აყენებს. აქ ნაჩვენებია, რომ ნორმანის მამა ფუტკრებმა მოკლეს, რითაც ქრება ემა სპულის არსებობა. ფილმში მოთხრობილია ნორმანისა და ნორმას წარსული ორიგინალი ფილმიდან. ფილმიდან ნათელი ხდება, რომ მისის ბეიტსი დაავადებული იყო შიზოფრენიითა და ნარცისული პიროვნების აშლილობით, რაც ნორმანს მემკვიდრეობით ერგო. ნორმანი დაწესებულებიდან გათავისუფლებულია და დაქორწინებულია. როცა ნორმანი გაიგებს, რომ მისი ცოლი, კონი (დონა მიტჩელი) ორსულადაა, ის გადაწყვეტს მის მოკვლას, რათა სამყაროში მასსავით „დაწყევლილი“ ადამიანი არ დაიბადოს. მას გაუჩნდება სიბრალულის გრძნობა და გადაწყვეტს მისი წარსულის გაქრობას დედამისის სახლის დაწვით. ამ დროს ნორმანს ეჩვენება დედამისი, რომელიც მას დასცინის და ამცირებს, თუმცა სახლის განადგურებას აგრძელებს. ფილმის ბოლოს ის საბოლოოდ თავისუფალია დედამისი ხმისგან. ისმის ბავშვის ტირილი, რითაც ვხვდებით, რომ ნორმანის შვილი დაიბადა და მან თავისუფლება საბოლოოდ მოიპოვა.
„ბეიტსის მოტელი“ (ფილმი)
სატელევიზიო ფილმი და სერიების პილოტი სრულიად ცვლის ნორმან ბეიტსის მშობლების (აქ მათი სახელებია ჯეიკი და გლორია ბეიტსები) ამბავს „ფსიქოში“ მომხდარ მოვლენებამდე. ფილმში მისის ბეიტსმა ქმარი თავად მოკლა, რადგან ფიქრობდა, რომ ის ღალატობდა. ამის შემდეგ ის ჭკუიდან გადადის და მთელი დროს შავ ტანსაცმელში გამოწყობილი საძინებლის ფანჯრიდან ცქერას უთმობს და ელოდება ქმრის დაბრუნებას. ორიგინალი ფილმის მოვლენებიდან 27 წლის შემდეგ, ნორმანი (კურტ პოლი) ფსიქიატრიულ კლინიკაში ხანდაზმულ ასაკში კვდება და სახლსა და მოტელს თავის მეგობარს, ალექს უესტს (ბად კორტი) უტოვებს. ალექსს სჯერა, რომ მოტელში მისის ბეიტსის სული დაძრწის. მოგვიანებით ის გაარკვევს, რომ მოჩვენება რეალურად ბანკის მენეჯერის, ტომ ფიულერის (გრეგ ჰენრი) მოწყობილი ხრიკია, რითაც ცდილობს ალექსის შეშინებას და მოტელის მისთვის მიყიდვას.
„ბეიტსის მოტელი“ (ტელესერიალი)
ნორმა ბეიტსი A&E-ის ფსიქოლოგიური დრამა-თრილერის ჟანრის სერიალის, „ბეიტსის მოტელის“ მთავარი პერსონაჟია. სერიალი წარმოადგენს 1960 წლის ფილმის, „ფსიქოს“ თანამედროვე პრიკველს იმ განსხვავებით, რომ მოქმედება ვითარდება თანამედროვე პერიოდში. სერიალში ნორმას როლს ვერა ფარმიგა ასრულებს. ნორმა მეტისმეტად აკონტროლებს ნორმანს და ყველაფერს აკეთებს იმისთვის, რომ ის მუდამ მასთან იყოს. ეს, ბავშვობაში მიღებულ არაერთ სხვა ტრავმასთან ერთად, გამოიწვევს იმას, რომ ნორმანს ჩამოუყალიბდება ალტერნატიული პიროვნება, „დედა“, რომელიც კლავს ყველა იმ ადამიანს, რომელსაც ნორმასა და ნორმანის ურთიერთობაზე გავლენის მოხდენა შეუძლია.
სერიალში, ნორმას მეორე სახელია ლუისი. მისი მშობლების სახელები წარმოდგენილია, როგორც რეი და ფრენსინ „ფრენი“ კალჰუნები, ხოლო მათთან ცხოვრებას ნორმა უარყოფითად აღწერს; მამამისი მოძალადე და ალკოჰოლიკი იყო, დედამისი კი - „ყოველთვის გათიშული“. ის დაიბადა და გაიზარდა აკრონში (ოჰაიო). ზრდასრულ ნორმას ჰყავს ღია მწვანე ფერის Mercedes-Benz W116, რომელსაც მთელი სერიალის განმავლობაში იყენებს. მანქანა ნორმას გარდაცვალების შემდეგ, მეხუთე სეზონში ნორმანის საკუთრება ხდება.
საპილოტე ეპიზოდში ქმრის, სემ ბეიტსის (დევიდ კაბიტი) გარდაცვალების შემდეგ, ნორმა სანაპიროსთან მდებარე ქალაქ თეთრი ფიჭვის ყურეში, ორეგონში მოტელს ყიდულობს, სადაც ნორმანთან (ფრედი ჰაიმორი) ერთად გადადის. მოტელის ყოფილი მფლობელი, კით სამერსი (ვ. ერლ ბრაუნი) სახლში იჭრება და ნორმას აუპატიურებს. ნორმანი სამერსს გათიშავს, რის შემდეგაც განრისხებული ნორმა მას კლავს. ის და ნორმანი სხეულს აგდებენ. ნორმა მოგვიანებთ ამხელს, რომ სემი ალკოჰოლიკი და მოძალადე იყო და ის ნორმანმა დისოციაციურ მდგომარეობაში მოკლა; სწორედ მის დასაცავად გადაწყვიტა სხვა ქალაქში გადასვლა. მოგვიანებით ვლინდება, რომ ნასვამ მდგომარეობაში მყოფმა სემმა ნორმა ნორმანის თვალწინ გააუპატიურა; სწორედ ამ ტრავმამ იქონია დიდი გავლენა ნორმანის ფსიქიკაზე.
როცა ნორმანის ფსიქიკური მდგომარეობა უარესდება, ნორმა ქორწინდება ქალაქის შერიფზე, ალექს რომეროზე (ნესტორ კარბონელი), რათა მისი დაზღვევით ნორმანის ფსიქიკურ კლინიკაში მოთავსება მოახერხოს. მიუხედავად იმისა, რომ ამ ქორწინების თავდაპირველი მიზეზი ფინანსებთან იყო დაკავშირებული, საბოლოოდ რომეროს და ნორმას ერთმანეთი უყვარდებათ. როცა ნორმანი ფსიქიატრიული დაწესებულებიდან გამოდის და ქორწინების შესახებ გაიგებს, მეტისმეტად ეჭვიანობს და ცდილობს დედამისისა და საკუთარი თავის მოკვლას ნახშირბადის მონოოქსიდით. რომერო ბეიტსების სახლში დროულად მიდის და დედა-შვილის გადარჩენას შეეცდება, თუმცა მხოლოდ ნორმანის გადარჩენას მოახერხებს. რომერო სიმართლეს გაიგებს და ნორმანზე შურისძიებას დაიფიცებს, თუმცა ცრუმოწმეობისთვის აპატიმრებენ. ამასობაში, ნორმანი, რომელიც დედამისის დაკარგვას ვერ უძლებს, მის ცხედარს ამოთხრის და ექმნება იმის ილუზია, რომ ის ისევ ცოცხალია.
ორი წლის შემდეგ, ნორმანი მოტელს მარტო განაგებს და სახლში ნორმას ცხედართან ერთად ცხოვრობს, რომელსაც სარდაფში გაყინულს ინახავს. რომერო, რომელიც ციხეშია, დაქირავებულ მკვლელს ნორმანის მოსაკლავად გზავნის, მაგრამ კონტროლს „დედა“ მოიპოვებს და მას კლავს. კელები ნორმას გარდაცვალების შესახებ შეიტყობს და ნორმანზე შურისძიებას აპირებს, მაგრამ „დედა“ ნორმანს მის დატყვევებაში ეხმარება, თუმცა მას ვერ კლავს. ბეიტსების მეზობელი, ჩიკ ჰოგანი (რაიან ჰერსტი) კელებს მანქანით სრულიად შემთხვევით ეჯახება და კლავს, ხოლო „დედა“ მას და ნორმანს სხეულის თავიდან მოშორებაში ეხმარება. ნორმანს უყვარდება მედელინ ლუმისი (იზაბელ მაკნელი), დიასახლისი, რომელიც ნორმას ძალიან ჰგავს, და რომელსაც მეუღლე, სემი (ოსტინ ნიკოლსი) ღალატობს. „დედა“ ეჭვიანობას იწყებს, ნორმანის სხეულს დაეპატრონება, ნორმას ტანსაცმელს ჩაიცვამს და ჰომოსექსუალთა კლუბში მამაკაცთან სექსი აქვს. ნორმანს საბოლოოდ უჩნდება ეჭვი, რომ „დედა“ რეალური არ არის და ნორმას პიროვნება უდასტურებს, რომ ის თავად ნორმანმა შექმნა თავის გონებაში, რათა გამკლავებოდა და დაევიწყებინა ისეთ მოვლენები, რასაც ვერ გადაიტანდა, მაგალითად, მამამისის ძალადობას.
როცა სემის საყვარელი, მარიონ კრეინი (რიანა) მოტელში ღამის გასათევად მივა, ნორმანს იმის შიში აქვს, რომ მას „დედა“ მოკლავს, ამიტომაც წასვლას აიძულებს და აფრთხილებს, რომ უკან აღარასდროს დაბრუნდეს. მოტელში სემი მალევე მოდის და მარიონს ეძებს, ხოლო „დედა“ ნორმანს დაარწმუნებს, რომ სემი საშხაპეში დანით მოკლას.
დილანი ნორმანის სანახავად ბრუნდება, როცა ნორმას გარდაცვალების შესახებ შეიტყობს. ისინი ჩხუბს დაიწყებენ და „დედა“ მის მოკვლას შეეცდება. შეძრწუნებულმა ნორმანმა საკუთარი თავის შესაჩერებლად 911-ზე დარეკა და სემის მკვლელობა აღიარა. როცა შერიფი გრინი (ბრუკ სმიტი) ნორმანის სხვა მსხვერპლების სხეულებს იპოვის, კონტროლს „დედას“ პიროვნება მოიპოვებს და ყველაფერს აკეთებს იმისთვის, რომ ნორმანი სასჯელისგან იხსნას.
როცა ციხიდან გაქცეული რომერო ნორმანს პოლიციის შენობიდან გაიტაცებს, „დედა“ მას მოკლავს, თუმცა სიკვდილის წინ რომერო ნორმანს ეუბნება, რომ მან საკუთარი დედა მოკლა. როცა ნორმანი საბოლოოდ დაიჯერებს, რომ ნორმა თავად მოკლა, „დედა“ მას ეუბნება, რომ ვინაიდან უკვე სიმართლე იცის, მის დასაცავად საჭირო აღარ არის და მას სამუდამოდ ტოვებს. მოგვიანებით, ნორმანი დილანს „ოჯახურ ვახშამზე“ იწვევს, ხოლო სავახშმო მაგიდასთან ნორმას ცხედარი ზის. როცა დილანი ნორმანს ეუბნება, რომ ნორმა მკვდარია, ის დილანს აიძულებს, რომ მოკლას. ნორმანს სიკვდილის წინ ეჩვენება დედამისი, რომელსაც ეხუტება, რის გამოც დილანს მადლობას უხდის.
დახასიათება
ნორმა ბლოხის რომანში მოქმედი პერსონაჟი არ არის და „ფსიქოს“ პირველ სამ ფილმში მხოლოდ ცხედრისა და ხმის სახითაა წარმოდგენილი.
ფილმისთვის „ფსიქო“ (1960 წ.) ალფრედ ჰიჩკოკმა ნორმას როლის შესასრულებლად დაიქირავა ექვსი ადამიანი. ნორმა ბეიტსის სხეულის დუბლიორები იყვნენ მიტცი კოსტნერი, ანა დორე და მარგო ეპერი; ხოლო ხმა შეასრულეს ვირჯინია გრეგმა, ჟანეტ ნოლანმა და პოლ ჯასმინმა (ენტონი პერკინსის მეგობარი). ხმები მთელი სერიალის განმავლობაში შერეულია გარდა ბოლო მონოლოგისა, რომელსაც გრეგი ასრულებს.
ნორმა ბეიტსს ცოცხალ პერსონაჟად პირველად „ფსიქო IV: დასაწყისში“ ვხვდებით, სადაც მის როლს ოლივია ჰასი ასრულებს.
შესრულება
ვირჯინია გრეგმა, ჟანეტ ნოლანმა და პოლ ჯასმინმა ნორმა ბეიტსის ცხედრის ხმა შეასრულეს ბლოხის რომანის 1960 წლის ეკრანიზაციაში. „ფსიქო II“-სა და „ფსიქო III“-ში ნორმას ხმა მხოლოდ გრეგმა შეასრულა. ალის ჰირსონმა ნორმა „ფსიქო IV: დასაწყისში“ გაახმოვანა. 1990 წლის სატელევიზიო რეკლამაში ნორმას სილუეტი ჯონ კასირმა გაახმოვანა, რომელშიც ნორმან ბეიტსის სახით ენტონი პერკინსი წარდგა. როუზ მარიმ ნორმას ცხედრის ხმა „ფსიქოს“ 1998 წლის ვერსიაში შეასრულა. ფილმში „ფსიქო IV“ ცოცხალი ნორმა ოლივია ჰასიმ განასახიერა. ტელესერიალში „ბეიტსის მოტელი“ ცოცხალი ნორმას როლი ვერა ფარმიგამ შეასრულა. ამ როლისთვის ფარმიგა 2013 წელს პრაიმტაიმ ემის პრემიის ნომინაციაზე წარდგა, ხოლო 2014 წელს სატურნის ჯილდო და 2014 წელს ხალხის არჩევანის ჯილდო მოიპოვა.
სქოლიო
კატეგორია:ამერიკელი ქალი პერსონაჟები ტელევიზიაში კატეგორია:ბოროტმოქმედი ქალები საშინელებათა ფილმში კატეგორია:ტელეპერსონაჟები საშინელებათა ჟანრში კატეგორია:გამოგონილი პერსონაჟები კალიფორნიიდან კატეგორია:1959 წელს შექმნილი ლიტერატურული პერსონაჟები კატეგორია:პერსონაჟები XX საუკუნის ამერიკულ რომანებში კატეგორია:ბოროტმოქმედი ქალები ლიტერატურაში კატეგორია:სასტუმროს გამოგონილი მფლობელები კატეგორია:სექსუალური ძალადობის გამოგონილი არასრულწლოვანი მსხვერპლები კატეგორია:გამოგონილი ბავშვზე მოძალადეები კატეგორია:ინცესტში გარეული გამოგონილი პერსონაჟები კატეგორია:ბავშვზე ძალადობის გამოგონილი მსხვერპლები კატეგორია:ოჯახური ძალადობის გამოგონილი მსხვერპლები კატეგორია:მოსაზღვრე პიროვნების აშლილობით დაავადებული გამოგონილი პერსონაჟები კატეგორია:შიზოფრენიით დაავადებული გამოგონილი პერსონაჟები კატეგორია:მატრიციდი მხატვრულ ლიტერატურაში კატეგორია:ფსიქოს (ფრენჩაიზი) პერსონაჟები
სალამინა
სალამინა შეიძლება აღნიშნავდეს:
სონა-ბანანერა (მაგდალენა)
სონა-ბანანერა (Zona Bananera) — ქალაქი და მუნიციპალიტეტი კოლუმბიაში, მაგდალენას დეპარტამენტში.
2005 წლის მონაცემებით, მოსახლეობა 58.625 ადამიანს შეადგენდა. ფართობი 443 კმ²-ია.
რესურსები ინტერნეტში
კატეგორია:მაგდალენას დეპარტამენტის მუნიციპალიტეტები და ქალაქები
ელოიანის ეკლესია
ოხირიდან დასავლეთით 1-1,5 კმ. მთის წვერზე, გულარაანთ უბნის თავზე დგას მცირე დარბაზული ეკლესია გალავნით. ეკლესია და გალავანი ძალიან დიდი ზომის ფლეთილი ქვითაა ნაშენი. გამოყენებულია კირის დუღაბი. ჩრდილოეთიდან ეკლესიას და გალავანს მინაშენი ჰქონია. შეინიშნება საძირკვლის კვალი. სწორკუთხა საკურთხეველში ერთი ოთხსაფეხურიანი სარკმელია, ტრაპეზის ქვა ერთი მეტრის სიმაღლეზე სარკმლის ძირში პირდაპირ კედელშია ჩასმული. კედლებში პატარა ნიშებია ამოღებული. ეკლესიის კარი დასავლეთ კედელშია დატანებული. გადახურვა ორქანობიანია. არსებობს მისი ჩანგრევის საშიშროება. ეკლესიაში ჩასმულია ორი ქვევრი. გალვანში შესასვლელი ჩრდილოეთიდანაა.
ლიტერატურა
კატეგორია: ახალგორის მუნიციპალიტეტის ტაძრები
ხასა (ესპანეთი)
ხასა (Jasa, Chasa) — მუნიციპალიტეტი ესპანეთში, შედის არაგონის ავტონომიური გაერთიანების უესკის პროვინციის ხასეტანიის კომარკის შემადგენლობაში. ფართობი — 8,90 კმ². მოსახლეობა — 96 კაცი (2020 წ.).
სქოლიო
კატეგორია:უესკის მუნიციპალიტეტები
გია ციხისთავი
გია ციხისთავი (დ. 1 ივნისი, 1941, სოფ. ქვემო ჭალა, ახლანდ. კასპის მუნიციპალიტეტი) — ქართველი ეკონომისტი, თანამდებობის პირი, პოლიტიკოსი.
1969 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ერთობა“. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“.
რესურსები ინტერნეტში
კატეგორია:დაბადებული 1 ივნისი კატეგორია:დაბადებული 1941 კატეგორია:საქართველოს III მოწვევის პარლამენტის წევრები კატეგორია:საქართველოს IV მოწვევის პარლამენტის წევრები კატეგორია:კასპის მუნიციპალიტეტში დაბადებულები კატეგორია:თბილისის სახელმწიფო უნივერსიტეტის კურსდამთავრებულები
სანტა-ანა
სანტა-ანა შეიძლება იყოს:
გუდითის კლდეში ნაკვეთი ღვთისმშობლის მონასტერი
გუდითის კლდეში ნაკვეთი ღვთისმშობლის მონასტერი — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ გუდითაში. აგებულია შუა საუკუნეებში.
სოფლიდან აღმოსავლეთით ტყიან ადგილას არის კლდეში ნაკვეთი მონასტერი. გამოქვაბული 50 მ სიგრძისაა და 10-15 მ სიმაღლის. სამონასტრო კომპლექსი თითქმის დანგრეულია. გადარჩენილია მხოლოდ მის სამხრეთ ნაწილში მოქცეული ეკლესიის ნანგრევი - საკურთხეველი და კედლის რამდენიმე ფრაგმენტი. კედლები ამოშენებულია რიყის, ფლეთილი, შირიმისა და სხვადასხვა ფერის ტუფის ქვით. ეკლესიის სამხრეთ კედელში გამოჭრილია სამი თაღოვანი ნიშა და ამდენივე წრიული ღრმული, ალბათ დარბაზის აკუსტიკისათვის. ეკლესიის საკურთხეველში დგას ტრაპეზის ქვა. აბსიდის რკალს შემოუყვება ხარისხი.
ლიტერატურა
კატეგორია:ახალგორის მუნიციპალიტეტის ტაძრები
პერესეჩინა
პერესეჩინა (Peresecina) — სოფელი მოლდოვაში, ორჰეის რაიონში. მდებარეობს ზღვის დონიდან 189 მეტრზე. 2004 წლის მონაცემებით, მოსახლეობა 7 430 ადამიანს შეადგენდა.
რესურსები ინტერნეტში
კატეგორია:ორჰეის რაიონის სოფლები
ლისიჩე (ჩაშკის თემი)
ლისიჩე (Лисиче) — სოფელი ჩრდილოეთ მაკედონიაში, ჩაშკის თემში (ვარდარის რეგიონი). მდებარეობს ზღვის დონიდან 332 მეტრზე. 2002 წლის მონაცემებით, მოსახლეობა 159 ადამიანს შეადგენდა.
სქოლიო
კატეგორია:ჩაშკის თემის სოფლები
ასგარაბადი
რესურსები ინტერნეტში
კატეგორია:ბილიასუვარის რაიონის სოფლები
ნიკოლოზ ადონცი
ნიკოლოზ ადონცი (Նիկողայոս Ադոնց; Николай Адонц) (10 იანვარი, 1871 – 27 იანვარი, 1942) — სომეხი ისტორიკოსი, რომელიც სპეციალიზდებოდა ბიზანტიით და არმენოლოგიით, ასევე ფილოლოგიით. ადონცი ავტორია „Armenia in the Period of Justinian“, გავლენიანი ნაშრომით სოციალურ და პოლიტიკურ სტრუქტურაზე ადრეული შუა საუკუნეების სომხეთზე.
ოკნიცა (ოკნიცის რაიონი)
რესურსები ინტერნეტში
კატეგორია:ოკნიცის რაიონის სოფლები
ნიკოლოზ ადონცი
ბიოგრაფია
ადონცის ნამდვილი სახელია ნიკოღაოს ტერ-ავეტიკიანი, დაიბადა სისიანის სოფელ ბრნაკოტში, რომელიც მაშინ ელიზავეტპოლის გუბერნიის ზანგეზურის მაზრაში (დღეს სიუნიქი) შედიოდა. მისი წინაპარი იყო XVIII საუკუნის სომეხი სამხედრო მოღვაწე და დავით ბეკის მოკავშირე ტერ-ავეტიკი. დაამთავრა ტატევის სასულიერო სკოლა და სწავლობდა ეჩმიაძინის გევორკიანის თეოლოგიურ სემინარიაში და ტიფლისის გიმნაზიაში (1892–1894).
ადონცი ჩაირიცხა სანქტ-პეტერბურგის სახელმწიფო უნივერსიტეტში ახლო აღმოსავლეთის ენებისა და ისტორიის და ფილოლოგიის ფაკულტეტზე, რომელსაც ცნობილი ისტორიკოსი და ენათმეცნიერი ნიკო მარი ხელმძღვანელობდა. დაუფლა ლათინურსა და ბერძნულ ენას, სწავლა დაამთავრა 1899 წელს. ამის შემდეგ მართან ერთად იმოგზაურა ევროპაში (მიუნხენი, პარიზი, ლონდონი, ვენა) და 1901 წლამდე მუშაობდნენ ბიზანტიის კვლევებზე. 1903 წელს დაბრუნდა კავკასიაში, სწავლობდა ქართულ ენას და მუშაობა დაიწყო ეჩმიაძინის ხელნაწაერთა საცავში.
1920 წელს ადონცმა დატოვა რუსეთი და გადასახლდა ლონდონში, მოგვიანებით პარიზში. 1930 წელს ლექციების ჩასატარებლად მოიწვიეს ბრიუსელის უნივერსიტეტში, სადაც ის დაინიშნა ახლადჩამოყალიბებული სომხური კვლევების კურსის ხემძღვანელად. მეორე მსოფლიო ომის პერიოდში, ბელგია ნაცისტურმა გერმანიამ, რის გამოც ბელგიის უნივერსიტეტი დაიხურა და ადონცმა უარი განაცხადა სხვა უნივერსიტეტში მუშაობაზე. უმუშევროდ დარჩენილმა ადონცმა საკუთარი საქმიანობა ბელგიის მცირე სომხურ თემს გადააბარა და მალევე 1942 წლის, 27 იანვარს გარდაიცვალა.
აკადემიური ნაშრომები
ადოცნმა დატოვა 80-ზე მეტი მონოგრაფია, რომელიც ძირითადად ეხება შუა საუკუნეებბის სომხეთის ისტორიასა და ლიტერატურას, სომხეთ-ბიზანტიის ურთიერთობებს, სომხურ-ბერძნულ ფილოლოგიას, მითოლოგიას, რელიგიას, ენათმეცნიერას სომხურ, რუსულ და ფრანგულ ენების შესახებ. 1901 წელს გამოსცა პირველი სამეცნიერო სტატია ჟურნალ Handes Amsorya-ში. ცნობილი ნაშრომებია: „The Peasantry of Ancient Armenia“, „The Art of Dionysius Grammarian and his Armenian Interpretations“ და „Political Parties in Ancient Armenia“. მისი Armenia in the Period of Justinian (სრული სათაური რუსულ ენაზე: Армения в эпоху Юстиниана: Политическое состояние на основе Нахарского строя), ეფუძვნება მის დისერტაციას, თუმცა ითვლება XX საუკუნის ერთ-ერთ უმნიშვნელოვანეს მიღწევად არმენოლოგიაში. 1970 წელს, მისი რუსულ ენაზე დაწერილი ნაშრომი თარგმნა ისტორიკოსმა ნინა გარსოიანმა მისი კიდევ ერთი მნიშვნელოვანი ნამუშევარია „Mashtots and his Students According to Foreign Sources“, სადაც ადონცი სომხური ანბანის შექმნას, მისი შემქმნელი მესროპ მაშტოცის მიერ ათარიღებდა 382-389 წლით, დაახლოებით 20 წლით უფრო ადრე ვიდრე ეს ტრადიციულად მიიჩნეოდა 405 წლით.
გარდა შუა საუკუნეების სომხეთის ისტორიისა, ადონცი ასევე დაინტერესებული იყო სომხური საკითხითაც პირველი მსოფლიო ომის დასრულების შემდეგ და მასზე დაწერა რამდნეიმე ნაშრომი. ესენია, 1918 წელს ინგლისურად დაწერილი: „Historical Basis of the Armenian Question and the Fall of Turkey and The Dismemberment of Turkey“; იმავე წელს რუსულად დაწერილი ორი ნაშრომი, „Turkey's Note and Western Armenia“ და „The Armenian Question and German Plans“; და „The Armenian Question at Sèvres “, რომელიც ინგლისურად დაიწერა 1920 წელს. ის დასავლეთ ევროპას რეგიონში საკუთარი გავლენის გაზრდისთვის ოსმალეთის იმპერიაში სომხების გასაჭირის გამოყენებაში ადანაშაულებდა. ადონცი ასევე გმობდა საბჭოთა რუსეთს ბრესტ-ლიტოვსკის ხელშეკრულების მოწერისთვის, რამაც დასავლეთ სომხეთი ოსმალეთის იმპერიის შემადგენლობაში დატოვა.
რესურსები ინტერნეტში
კატეგორია:დაბადებული 1871 კატეგორია:გარდაცვლილი 1942 კატეგორია:სომეხი ისტორიკოსები კატეგორია:ბიზანტისტიკა კატეგორია:არმენოლოგები კატეგორია:მედიევისტიკა კატეგორია:ისტორიკოსები რუსეთის იმპერიიდან
რუისპირის ციხისჯვრის ეკლესია
ნაგებია სხვადასხვა ზომის, რიყის ქვით ერთადერთი შესასვლელი დასავლეთიდან აქვს, კარი შეისრულთაღოვანია, გამოყვანილია კვადრატული აგურით, თაღი გარედან ჩასმულია საფეხურით შეღრმავებულ, ხერხულა ფრიზით დასრულებულ სწორკუთხა არეში შიგნიდან შესასვლელი სწორკუთხაა. აღმოსავლეთით, დარბაზის იატაკის მიმართ ოციოდე სანტიმეტრით შემაღლებული, ნახევარწრიული აფსიდია, რომლის ცენტრში ვიწრო, მაღალი, შეისრულთაღოვანი სარკმელია გაჭრილი. სარკმლის აქეთ-იქით თითო ნიშაა. სამხრეთით მდებარე ნიშა სწორკუთხაა, მცირე ზომის, ჩრდილოეთით მდებარე კი _ მოზრდილია, შეისრულთაღოვანი. აფსიდში, სარკმლის ქვემოთ, კედელზე მიბჯენილი, ოთხწახნაგა ტრაპეზი დგას, საკურთხეველი დარბაზისგან გამიჯნულია აგურის კანკელით, რომლის შუაში შეისრულთაღოვანი კარია. დარბაზის ჩრდილოეთ კედლის აღმოსავლეთ კიდეში მცირე სწორკუთხა ნიშაა იატაკზე დაგებული კვადრატული აგური. შიგნით ეკლესია შელესილია, გადახურულია შეისრული კამარით, მსგავსი ფორმისაა კონქის თაღიც.
2010 წელს, სოფლის მკვიდრის დ. სეხნიაშვილის დაფინანსებით, ეკლესია შეაკეთეს აღადგინეს საპირე წყობის ზედა, ჩამოშლილი ნაწილები და ლავგარდანი, რომლის მცირე მონაკვეთები აღმოსავლეთ და ჩრდილოეთ ფასადებზე იყო შემორჩენილი ეკლესია გადაიხურა ღარისებრი კრამიტით.
კუცხოვეთის წმინდა გიორგის ეკლესია (შუა საუკუნეები)
დარბაზული ეკლესია ადგილობრივი წარმოშობის სხვადასხვა ზომის ფლეთილი ქვითაა ნაგები. გეგმით სწორკუთხა მოხაზულობის ეკლესია აღმოსავლეთიდან დასრულებულია ასიმეტრიული ფორმის ღრმა აბსიდით. მისი სარკმლის ორსავე მხარეს თითო ნიშაა დატანებული. აქვე დგას ტრაპეზის ქვა. გრძივ კედლებს ორ არათანაბარ მონაკვეთად ყოფს ერთი წყვილი პილასტრი. ინტერიერის გადახურვა კამაროვანია. არქიტრავული შესასვლელი დასავლეთიდანაა. განათება ხდება აღმოსავლეთის, სამხრეთის და ჩრდილოეთის სწორკუთხა სარკმლებით. ეკლესიის ერთადერთ დეკორატიულ მორთულობას წარმოადგენს აღმოსავლეთ სარკმლის თავზე ჩასმული ფილა ჯვრის გამოსახულებით. ორფერდა სახურავის საბურავად გამოყენებულია ყავარი. ეკლესიის გარშემო მიწის დონე საგრძნობლად აწეულია.
ლიტერატურა
კატეგორია:ახალგორის მუნიციპალიტეტის ტაძრები
გია ცუცხვაშვილი
გია ცუცხვაშვილი (დ. 10 ივნისი, 1956) — ქართველი პოლიტიკოსი.
1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „11 ოქტომბერი“.
რესურსები ინტერნეტში
კატეგორია:დაბადებული 10 ივნისი კატეგორია:დაბადებული 1956 კატეგორია:საქართველოს III მოწვევის პარლამენტის წევრები
Players Tour Championship 2013-2014
Players Tour Championship 2013-2014 დაიწყო 2013 წლის 6 ივნისს და დასრულდა 2014 წლის 29 მარტს. ღონისძიებები ჩატარდა ევროპასა და აზიაში. თორმეტი რეგულარული დაბალრეიტინგული ტურნირი დაგვირგვინდა ფინალებით.
ევროპის ტური
The calculation method of the European Tour Order of Merit was changed this season. The previously used £1=€1 system was changed to accommodate the increasing prize money of the continental European events. World Snooker decided to use the £1=€1.2 conversation rate.
8/8 ტურნირის შემდეგ:
აზიის ტური
4/4 ტურნირის შემდეგ:
ფინალები
Players Tour Championship 2013-2014-ის ფინალები გაიმართა 2014 წლის 25-29 მარტებს შორის Guild Hall-ში, პრესტონში (ინგლისი). მასში მონაწილეობა მიიღო ევროპის ტურის ღირსების ორდენის მფლობელმა 24-მა მოთამაშემ და აზიის ტურის ღირსების ორდენის მფლობელმა რვა მოთამაშემ.
ალავერდის ზურგიანი კოშკი
ალავერდის ზურგიანი კოშკი — არქიტექტურული ძეგლი, საფორტიფიკაციო ნაგებობა ახალგორის მუნიციპალიტეტის სოფელ ჩიგოიანში. აგებულია IX-X საუკუნეებში.
ზურგიანი კოშკი ფლეთილი ქვითაა ნაგები. ზურგი ჩრდილოეთისკენ არის მიმართული. შემორჩენილია კოშკის ქვედა სართული. მეორე სართულის სამხრეთ კედელში არქიტრავული შესასვლელია. ამავე კედლის ყველა სართულში გაჭრილია სწორკუთხა სარკმელი. მესამე სართულის სარკმლის სათაური შირიმის ქვაშია გათლილი. მასზე რელიეფი შეიმჩნევა.
ლიტერატურა
კატეგორია:ახალგორის მუნიციპალიტეტის კოშკები
მადაგასკარის პროვინციები
პროვინციები
მინი|200px|მადაგასკარის პროვინციები
პროვინციები თავის მხრივ იყოფიან 22 რეგიონად (faritra): მინი|200პქ|მადაგასკარის რეგიონები
სქოლიო
კატეგორია:მადაგასკარის პროვინციები
ლარისა (ქალაქი)
ლარისა (Λάρισα) — ქალაქი საბერძნეთში. მდებარეობს თესალიაში და არის ლარისის ნომის ადმინისტრაციული ცენტრი. მოსახლეობა 131 095 კაცი (2011). იგი არის საბერძნეთის მეხუთე ქალაქი მოსახლეობის რაოდენობის მიხედვით ათენის, თესალონიკის, პატრისა და ჰერაკლიონის შემდეგ.
ქალაქში გაედინება მდინარე პენეი.
ზუსტი მონაცემები ქალაქის დაარსების შესახებ არ გვაქვს, თუმცა ვარაუდობენ რომ დაარსდა 4 000 წლის წინ. ერთ-ერთი მითოლოგიური გადმოცემის თანახმად ააშენეს პელაზგებმა. ქალაქში ცხოვრობდა და გარდაიცვალა ჰიპოკრატე.
1941 წელს მნიშვნელოვნად დაანგრია იტალიურმა ავიაციამ.
რესურსები ინტერნეტში
კატეგორია:საბერძნეთის ქალაქები
ვარდისუბნის მარანი
ვარდისუბნის მარანი — არქიტექტურული ძეგლი მდებარეობს სოფელ ვარდისუბნიდან ჩრდილოეთით, 2-3 კილომეტრზე, ალაზნის ველზე. თარიღდება გვიანდელი შუა საუკუნეებით. ძლიერ დაზიანებულია. კედლების შემორჩენილი ნაწილები დაფარულია ბუჩქნარით. შენობა გეგმით სწორკუთხაა. ნაგებია რიყის ქვით და ქართული აგურით კირის ხსნარზე. აღმოსავლეთ კედელში ფართო შესასვლელია. კედლებს ატყვია ვიწრო სარკმლების ნაკვალევი. ჩრდილო-აღმოსავლეთ კუთხესთან დიდი ზომის ბუხარია.
ლიტერატურა
კატეგორია:თელავის მუნიციპალიტეტის არქიტექტურული ძეგლები
ჯიუჯიუქი (აღდაში)
ჯიუჯიუქი (Cücük) — სოფელი აზერბაიჯანში, აღდაშის რაიონში. მოსახლეობის რაოდენობა — 503 კაცი.
რესურსები ინტერნეტში
კატეგორია:აღდაშის რაიონის სოფლები
ჩაილი (ბილიასუვარი)
ჩაილი  (Çaylı) ძველი დასახელება ფიოლეტოვკა Fioletovka— სოფელი აზერბაიჯანში,  ბილიასუვარის რაიონში.
რესურსები ინტერნეტში
კატეგორია:ბილიასუვარის რაიონის სოფლები
ბოუქდუზი (მრავალმნიშვნელოვანი)
ბოუქდუზი შეიძლება აღნიშნავდეს: